

ТУРИСТИЧЕСКА АГЕНЦИЯ МОНДЕЛ ТРАВЕЛ

Удостоверение за регистрация № РК-01-6411

**ЙОРДАНИЯ – ИЗЖИВЕЙТЕ СВОЯТА АРАБСКА ПРИКАЗКА!**

**ОБИКОЛНА ПРОГРАМА**

**Пътуване с директен чартърен полет**

**ЙОРДАНИЯ** - мост между древността и настоящето, между морето и пустинята, между Изтока и Запада. Над историческите и културни пластове е съвременната Йордания – комбинация от спираща дъха красота и контраст.

Ще можеш да се насладиш на спокойствието и да забравиш за останалия свят. Има спомени, усещания, мигове в живота, които оставят трайна следа, незаличима от времето. Това пътешествие със сигурност ще бъде такова!

Гостоприемството на местните жители е пословично! Където и да отидете, ще се чувствате сякаш хората живеят, за да бъде вашият ден слънчев, настроението ви – усмихнато, а екскурзията ви – изпълнена с уникални емоции.

Подобно на всяка друга страна в Близкия изток, Йордания може да се похвали с удивително кулинарно многообразие и богатство. То се е формирало в продължение на хилядолетия. Съчетава огромно разнообразие от вкусове и аромати, комбинирани по най - различен начин. Tъй като местните жители са предимно мюсюлмани, свинското не е популярно. Въпреки, че Йордания е арабска страна, кухнята е изключително силно повлияна от южноевропейските традиции.

Съчетанието на средиземноморска свежест и силни аромати, типични за Ориента, са превърнали Йордания в една от държавите с най - вкусна храна в света.

**По маршрут:** София – Акаба – Петра – Керак – Мадаба – Небо – Аман - Джераш– Бетания – Мъртво море - Акаба - София

**6 дни / 5 нощувки / 5 закуски/ 5 вечери**

**Дата: от 15 ноември до 20 ноември 2014 г.**

**1 ден** **/15.11.2014 г./** **– София – Акаба**

**СБОРНО ВРЕМЕ** – 06.00 ч. на Терминал 2 /новият Терминал/ на аерогара София. Директен чартърен полет София – Акаба. Излитане в 08.00 ч. Кацане в 11.30 ч. Посрещане от местния партньор и трансфер до **курорта Акаба.** Настаняване в хотел. Следобед свободно време за плаж и почивка. **Вечеря. Нощувка.**

Курортният град **АКАБА** е идеално място за почивка съчетана с разглеждане на различни културни и исторически забележителности. Още от древността градът има важно значение на търговски и икономически център за региона. Историческите паметници, които представляват интерес за туристите, са най – старата църква, открита до момента, датираща от III в., укреплението от XII в. и останките от античния град Айлат. Освен историческите паметници Акаба привлича туристи и с близостта си до прочутата червена пустиня **Вади Рум**, както и с безбройните атракции и водни спортове, които едноименния залив предлага. Със своите 140 вида корали и над 40 ендемични вида риби, заливът е идеален условия за гмуркане на начинаещи и напреднали водолази, или просто за плаж на слънчевите плажове.

**2 ден /16.11.2014 г./** **– Акаба – Петра**

**Закуска.** Отпътуване за “Изгубения град” Петра - едно от новите Седем чудеса на света и без съмнение най – ценното съкровище на Йордания. Пешеходна разходка из извиващ се сред планината каньон, в който се намират останките от Старинния град. Местният екскурзовод разказва за историята и археологическите находки в този необикновен комплекс от храмове, жилища и гробници, изсечени в разноцветните червеникаво - розови скали на каньона преди повече от 2000 години. Запознаване със забележителностите на древния набатейски град, сред които е и най - известният туристически обект в страната – така наречената Съкровищница. В програмата са включени още разглеждане на театъра, гробниците и улиците с колонади. Ще бъдат изминати около 4-5 километра пеша. Настаняване в хотел. **Вечеря.** **Нощувка.**

**3 ден /17.11.2014 г./** **– Петра – Керак – Мадаба – Небо - Аман**

**Закуска.** Отпътуване по пътя на кралете до **Керак,** където великолепната крепост се извисява над своите долини и върхове. Разглеждане на Замъка на кръстоносците (дворецът Керак), служил за крепост от библейски времена. Продължаване за **Мадаба**, където ще се посетят едни от най – прочутите мозайки в близкия Изток, пресъздаващи карта на светите земи. Следваща спирка на **планината Небо**, от където при хубаво време се разкрива красива гледка към долината на град Йерихо и Мъртво море. Пристигане вечерта в **Аман.** Настаняване в хотел. **Вечеря. Нощувка.**

**4 ден /18.11.2014 г./** **– Аман – Джераш - Аман**

**Закуска.** Начало на панорамен тур на столицата на съвременното Хашемитското кралство Йордания. Разположена живописно на 19 хълма, Йорданската столица води своето начало от VIII-то хилядолетие пр.н.е. От древността до наши дни Аман е важен икономически, културен и административен център. Обиколката предвижда разглеждане на старата и новата част на града, като акцентът на програмата пада върху Цитаделата, амфитеатъра и джамията Крал Абдула. Отпътуване за **Джераш.** Древен град, създаден през IV в.пр.н.е. от войници на Александър Македонски и достигнал своя най – голям разцвет по времето на Римската Империя. Именно от епохата на античността, датират и най – важните исторически паметници в района на Джераш. Без съмнение най – известни са грандиозният форум, колонадите на римската улица, бани, фонтани, Нимфеума и храма на Артемида. Връщане в **Аман.** **Вечеря. Нощувка.**

**5 ден /19.11.2014 г./**  **– Аман – Бетания – Мъртво море - Акаба**

**Закуска.** Отпътуване за **Бетания,** място, където Св. Йоан Кръстител е живял, проповядвал и кръщавал. Именно тук, той е кръстил и Исус Христос, незабравим момент от библейската история. Пристигане на бреговете на **Мъртво море** и свободно време за къпане в най - соленото море, най - ниската точка на земното кълбо, разположена на 400 м под морското равнище. Продължаване за **Акаба.** Настаняване в хотел. **Вечеря.** **Нощувка.**

**6 ден /20.11.2014 г./**  **– Акаба – София**

**Закуска.** Свободно време за плаж и разходка до обяд. В 14.00 ч. - трансфер до летището в **Акаба** и полет за **София в 17.00 ч**. Кацане в 19.00 ч.

|  |  |  |  |
| --- | --- | --- | --- |
| **ПАКЕТНА ЦЕНА за възрастен в двойна стая** | **ПАКЕТНА ЦЕНА за дете до 5.99 г.** с 2-ма възрастни **без** допълнително легло | **ПАКЕТНА ЦЕНА за дете от 06 до 11.99 г.** с 2-ма възрастни **на** допълнително легло | **ПАКЕТНА ЦЕНА в единична стая** |
| **1785 лв.** | **1185 лв.** | **1445 лв.** | **2085 лв.** |

**Пакетната цена включва**: самолетен билет за директен чартърен полет с включен чекиран багаж до 20 кг, летищни такси, входни и изходни такси за Йордания, **бакшиши за шофьори и екскурзоводи**, **5 нощувки със закуски и вечери в хотели 4\*\*\*\***, от които 2 – в Акаба, 1 – в Петра, 2 – в Аман, транспорт с климатизиран автобус по време на туристическата обиколка, всички трансфери, местен екскурзовод на български и руски език, туристическа програма, входни такси на посочените обекти в програмата, водач – екскурзовод, представител от агенцията, медицинска застраховка с асистанс с покритие 10 000 EUR, групова виза за Йордания.

**Пакетната цена не включва**: разходи от личен характер и обеди.

**Предвидени хотели по програмата**: хотел Marina Plaza – 4\* или подобен в Акаба ([www.**marinaplaza**hotel.com](http://www.marinaplazahotel.com)*),* хотел Petra Panorama – 4\* или подобен в Петра *(*[www.**petrapanorama**.com](http://www.petrapanorama.com)*),* хотел Grand Palace – 4\* или подобен в Аман *(*[www.**grandpalaceamman**.com](http://www.grandpalaceamman.com)*).*

**Минимален брой туристи за осъществяване на обиколната програма:** 35 туристи и за чартърния полет общо 100 туристи.

**Срок за уведомление при недостигнат минимален брой туристи:** 7 дни преди началната дата.

**Необходими документи:** задграничен паспорт с 6-месечна валидност до датата на отпътуване; няма визови, санитарни и медицински изисквания за посещаваните по маршрута страни

**Начин на плащане**: депозит – 30 % от пакетната цена, доплащане – до 30 дни преди отпътуване.

**Забележка:** Всички цени са калкулирани при курс 1,45 лв. за 1 USD. При промяна на курса с повече от 0.03 USD, туроператорът си запазва правото да актуализира пакетната цена.

**Туроператор “ТА Мондел Травел” е застрахована по смисъла на чл. 42 от Закона за туризма в застрахователна компания АЛИАНЦ БЪЛГАРИЯ със застрахователна полица № 13160133000000012/ 26.07.2013 г.**

**София 1000, ул. Цар Самуил № 32,**

**тел. 02/ 980 33 22**

**тел./факс 02/ 988 26 32,**

**тел/факс 02/ 981 25 64, GSM: 088/8 268612**

**e-mail:** **[mondel\_travel@ibn.bg](mailto:mondel_travel@ibn.bg), e-mail:** [**info@mondel-travel.com**](mailto:info@mondel-travel.com)**,** [**www.mondel-travel.com**](http://www.mondel-travel.com)